દરેકનો એક અલગ દ્રષ્ટિકોણ હોવો જ જોઇએ. આપણે ત્યાં વ્યક્તિની પ્રતિષ્ઠાને લીધે વ્યક્તિપૂજાનું મહત્વ છે. દરેક મહાન વ્યક્તિ તેના ગુણોને લીધે મહાન બને છે તેઓ પણ આપણા જેવા મનુષ્ય જ હોય છે. એટલે સામાન્ય વ્યક્તિની જેમ એમનામાં પણ થોડેઘણે અંશે દોષો-નબળાઇ તો રહેવાની જ. હવે આપણે સંપૂર્ણપણે તેમના જ દ્રષ્ટિકોણથી વિચારીએ તો તેને આંધળુ અનુકરણ કહેવાય. બીજું કોઇપણ વ્યક્તિના વિચારો તે વખતના સમય અને સંજોગોને અનુરૂપ હોય તે સમય અને સંજોગો બદલાતાં તે જ વિચારોને વિવેકપૂર્ણ અર્થમાં જ સ્વીકારાય. માત્ર ઘેટાં બનવાને બદલે આપણા અલગ દ્રષ્ટિકોણ પ્રમાણે વિચારવું જોઇએ.